gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7832, del 20-07-2016 (2016/5180)

Notificació de la sentència dictada en el procediment ordinari número 124/2015.
-------------------------------------------------------------------------------

### Dades del document

Número de DOGV
:   7832

Data del DOGV
:   20-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5180


Organisme emissor
:   Jutjat de Primera Instància Número 3 de la Vila Joiosa

Tipus de document
:   Edicte

Notificació de la sentència dictada en el procediment ordinari número 124/2015. [2016/5180]  
Assumpte civil número 000124/2015  
Judici: procediment ordinari número 000124/2015.  
Part demandant: Gabinete de Economistas Auditores, SL.  
Part demandada: Garoacala, SA.  
En el judici a què es fa referència s'ha dictat la resolució que, literalment, és com segueix:  
  
«Procediment: procediment ordinari número 000124/2015.  
De: Gabinete de Economistas Auditores, SL.  
Procuradora: Josefa Hernández Hernández.  
Contra: Garoacala, SA.  
Sentència número 55/2016  
La Vila Joiosa, 12 de maig de 2016  
M.ª José Purkiss Pina, jutgessa substituta del Jutjat de Primera Instància número 3 de la Vila Joiosa, he vist aquestes actuacions de judici ordinari número 124/2015, seguides a instàncies de la mercantil Gabinete de Economistas Auditores, SL, representada per la procuradora Josefa Emilia Hernández Hernández i assistida pel lletrat José Manuel Moya Espasa, contra la mercantil Garoacala, SA, declarada en situació de rebel·lia processal.  
Dispositiva  
Estime la demanada interposada per la procuradora la senyora Hernández Hernández, en nom i representació de Gabinete de Economistas Auditores, SL, contra Garoacala, SA, i condemne l'esmentada demandada a abonar a l'actor la quantitat de 59.640 euros, més el sinteressos legals de l'esmentada quantitat des de la data de presentació de la demanda (29.01.2015); tot això amb la imposició expressa a la part demandada de les costes causades en la instància.  
Mode d'impugnació: recurs d'apel·lació en el termini de 20 dies, des de la notificació d'aquesta resolució, davant de l'Audiència Provincial d'Alacant (art. 455 LECn).  
Així ho disposa i firma el jutge. En done fe.»  
  
Atés que es desconeix el domicili o la residència actuals de la part demandada, per diligència d'ordenació de 9 de juny de 2016, el lletrat de l'Administració de Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació de sentència, dictada en data 12 de maig de 2016, a la part demandada, Garoacala, SA.  
  
  
La Vila Joiosa, 9 de juny de 2016.- El lletrat de l'Administració de Justícia: Benito Sáez Vicente-Almazán.
Diari Oficial de la Generalitat Valenciana


Sumari del DOGV 7943, del 23-12-2016 (2016/10929)

RESOLUCIÓ de 30 de novembre de 2016, de la Direcció General de Funció Pública, per la qual se citen els interessats en el procediment abreujat número 000430/2016.
------------------------------------------------------------------------------------------------------------------------------------------------------------------

### Dades del document

Número de DOGV
:   7943

Data del DOGV
:   23-12-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/10260


Data del document
:   30-11-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 30 de novembre de 2016, de la Direcció General de Funció Pública, per la qual se citen els interessats en el procediment abreujat número 000430/2016. [2016/10453]  
El Jutjat Contenciós Administratiu número 10 de València ha reclamat a aquesta direcció general l'expedient referit al procediment que es descriu:  
  
1. Recurrent: Col·legi Oficial d'Enginyers Tècnics Forestals.  
  
2. Descripció: recurs contra la Resolució d'11 de juliol de 2016, de la consellera de Justícia, Administració Pública, Reformes Democràtiques i Llibertats Públiques, per la qual es desestima el recurs de reposició interposat per María del Pilar Avizanda Cuesta, en nom i representació del Col·legi Oficial d'Enginyers Tècnics Forestals, en qualitat de degana presidenta de la corporació esmentada, contra la Resolució de 18 de maig de 2016, de la conselleria de Justícia, Administració Pública, Reformes Democràtiques i Llibertats Públiques, per la qual s'aproven les relacions de llocs de treball de la Presidència de la Generalitat i de les conselleries, així com dels organismes i entitats gestionats per la conselleria competent en matèria de funció pública (Diari Oficial de la Comunitat Valenciana de 25 de maig de 2016).  
  
3. Referència del tribunal: procediment abreujat 000430/2016.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient de referència i citar els interessats en el procediment descrit a fi que puguen comparéixer en la via jurisdiccional en el termini de nou dies si ho estimen convenient.  
  
València, 30 de novembre de 2016.- La directora general de Funció Pública: Eva Coscollá Grau.
Diari Oficial de la Generalitat Valenciana


Sumari del DOGV 7869, del 09-09-2016 (2016/6924)

Informació pública de l'expedient FOCUPAVP/8/2016 d'ocupació de terrenys de la via pecuària Canyada Reial dels Serrans, als termes municipals del Pinós i Algueña.
------------------------------------------------------------------------------------------------------------------------------------------------------------------

### Dades del document

Número de DOGV
:   7869

Data del DOGV
:   09-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6924


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient FOCUPAVP/8/2016 d'ocupació de terrenys de la via pecuària Canyada Reial dels Serrans, als termes municipals del Pinós i Algueña. [2016/6924]  
A l'efecte del que disposa l'article 34 de la Llei 3/2014, d'11 de juliol, de Vies Pecuàries de la Comunitat Valenciana, i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet a informació pública l'expedient FOCUPAVP 8/2016, d'ocupació de terrenys de la via pecuària Canyada Reial dels Serrans, als termes municipals del Pinós i Algueña, amb destinació a l'ocupació per a ús comú especial a fi d'efectuar el desplegament d'una xarxa pública de comunicacions electròniques basades en fibra òptica fins a la llar (FTTH) al municipi d'Algueña (Alacant).  
La qual cosa es fa pública perquè l'expedient puga ser examinat en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, síties al carrer del Professor Manuel Sala, número 2, segona planta, en horari de 09.00 a 14.30 hores, de dilluns a divendres, i formular totes les al·legacions que es creguen oportunes en el termini d'un mes a partir de la publicació d'aquest anunci.  
  
Alacant, 5 d'agost de 2016.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 7893, del 10-10-2016 (2016/7814)

CORRECCIÓ d'errades de la Resolució de 5 d'agost de 2016, de la Conselleria d'Educació, Investigació, Cultura i Esport, per la qual es creen els centres de formació, innovació i recursos educatius (CEFIRE) generals d'Elx, Gandia i Sagunt i els CEFIRE específics d'Educació Inclusiva, Educació Infantil, Plurilingüisme, Àmbit Científic, Tecnològic i Matemàtic, Àmbit Humanístic i Social i Àmbit Artisticoexpressiu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7893

Data del DOGV
:   10-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7814


Data del document
:   05-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 5 d'agost de 2016, de la Conselleria d'Educació, Investigació, Cultura i Esport, per la qual es creen els centres de formació, innovació i recursos educatius (CEFIRE) generals d'Elx, Gandia i Sagunt i els CEFIRE específics d'Educació Inclusiva, Educació Infantil, Plurilingüisme, Àmbit Científic, Tecnològic i Matemàtic, Àmbit Humanístic i Social i Àmbit Artisticoexpressiu. [2016/7814]  
Detectades errades en l'annex corresponent a la resolució de referència, publicada en el Diari Oficial de la Comunitat Valenciana número 7851, de 16 d'agost de 2016, així com en el corresponent a la correcció d'errades publicada en el Diari Oficial de la Comunitat Valenciana número 7871, de 12 de setembre de 2016, es publica l'annex esmentat corregit.  
  
  
ANNEX  
Àmbits d'actuació dels CEFIRE generals  
  
La distribució dels àmbits d'actuació dels CEFIRE generals queda establida segons es detalla en el quadre següent:  
  
CEFIRE Comarques  
Alacant l'Alacantí, l'Alcoià, la Marina Baixa  
Castelló l'Alcalatén, l'Alt Maestrat, l'Alt Millars, la Plana Alta, la Plana Baixa  
Elda l'Alt Vinalopó, el Vinalopó Mitjà  
Elx el Baix Vinalopó  
Gandia el Comtat, la Ribera Baixa, la Safor, la Marina Alta  
Orihuela el Baix Segura  
Torrent la Foia de Bunyol, l'Horta Oest, la Plana d'Utiel-Requena, el Racó d'Ademús, els Serrans  
Sagunt l'Alt Palància, el Camp de Morvedre, el Camp de Túria, l'Horta Nord  
València Ciutat de València, l'Horta Sud  
Vinaròs el Baix Maestrat, els Ports  
Xàtiva la Canal de Navarrés, la Costera, la Vall d'Albaida, la Vall de Cofrents-Aiora, la Ribera Alta  
  
  
  
València, 5 d'octubre de 2016.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7914, del 10-11-2016 (2016/8476)

Informe ambiental i territorial estratègic de la modificació puntual número 17, l'àmbit de la qual és l'illa M-196 del polígon 9 del sector U-1.
------------------------------------------------------------------------------------------------------------------------------------------------

### Dades del document

Número de DOGV
:   7914

Data del DOGV
:   10-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8476


Data del document
:   24-10-2016

Organisme emissor
:   Ajuntament de Guardamar del Segura

Tipus de document
:   Anunci

Descriptors 

:   * Guardamar del Segura
    * administració local
    * pla d'urbanisme

Informe ambiental i territorial estratègic de la modificació puntual número 17, l'àmbit de la qual és l'illa M-196 del polígon 9 del sector U-1. [2016/8476]  
José Luis Sáez Pastor, alcalde presidente de l'Ajuntament de Guardamar del Segura (Alacant), fa saber:   
  
Que per aquesta Alcaldia, mitjançant Decret número 2530, de data 30 de setembre de 2016, en relació al procediment de la modificació puntual 17 del pla general municipal d'ordenació urbana, l'àmbit del qual és l'illa M-196 del polígon 9 del sector U-1, iniciat per acord plenari de 28 d'abril de 2016, s'ha resolt:  
  
Primer. Concloure que la proposta de modificació puntual del Pla General d'Ordenació Urbana de Guardamar del Segura, relativa a l'illa M-196, polígon 9 del sector U-1 del citat PGOU no té efectes significatius sobre el medi ambient.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació número 17 del Pla General d'Ordenació Urbana de Guardamar del Segura, l'àmbit del qual és l'illa M-196, polígon 9 del sector U-1 del PGOU de Guardamar del Segura.  
  
Tercer. Donar compte de la present resolució al propietari de sòl afectat per l'actuació, i incloure el present informe en la documentació de l'instrument de planejament urbanístic a fi de posar-lo en coneixement de l'òrgan promotor i substantiu, que en aquest supòsit coincideixen en el Ple municipal, i a l'efecte de continuar el procediment d'aprovació de la modificació del pla conforme al capítol III del títol III de la LOTUP.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana; es determina que l'informe perdrà la seua vigència i cessarà la producció dels efectes que li són propis si després de la publicació no s'haguera procedit a l'aprovació de la modificació en el termini de quatre anys des d'aquesta.  
  
Cinqué. La present resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si s'escau, siguen procedents contra l'acte d'aprovació de la modificació del planejament.  
  
Guardamar del Segura, 24 d'octubre de 2016.- L'alcalde: José Luis Sáez Pastor.
Diari Oficial de la Generalitat Valenciana


Sumari del DOGV 7884, del 29-09-2016 (2016/7295)

Formalització del contracte número M-XF-11-6805. Redacció de projecte, direcció d'obra i coordinació de seguretat i salut per a la construcció de l'edifici multidisciplinari.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7884

Data del DOGV
:   29-09-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7295


Data del document
:   20-09-2016

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número K-XW-25-8524. Redacció de projecte, direcció d'obra i coordinació de seguretat i salut per a la construcció de l'edifici multidisciplinari. [2016/7295]  
1. Entitat adjudicadora  
a) Organisme: Consorci Hospital General Universitari de València.  
  
b) Dependència que tramita l'expedient: Direcció Econòmica Financera. Servei de Contractació i Logística.  
c) Número d'expedient: J-DS-35-8615.  
d) Adreça d'internet del perfil de contractant:   
https://www.contratacion.gva.es.  
  
2. Objecte del contracte  
a) Tipus: serveis.  
b) Descripció: redacció de projecte, direcció d'obra i coordinació de seguretat i salut per a la construcció de l'edifici multidisciplinari.  
  
c) Lots (si escau): lot únic.  
d) CPV (referència de nomenclatura): 71200000-0.  
i) Acord marc (si escau): no pertoca.  
f) Sistema dinàmic d'adquisicions (si escau): no pertoca.  
g) Mitjà de publicació de l'anunci de licitació: Diari Oficial de la Comunitat Valenciana.  
h) Data de publicació de l'anunci de licitació: 9 de maig de 2016.  
  
  
3. Tramitació i procediment  
a) Tramitació: ordinària.  
b) Procediment: obert i oferta econòmicament més avantatjosa basada en diversos criteris d'adjudicació.  
  
4. Valor estimat del contracte: 275.256,20 euros.  
  
5. Pressupost base de licitació  
Import net: 275.256,20 euros. IVA (21%): 57.803,80 euros. Import total: 333.060,00 euros.  
  
6. Formalització del contracte  
a) Data d'adjudicació: 17 d'agost de 2016.  
b) Data de formalització: 7 de setembre de 2016.  
c) Contractista: Tomás Llavador Arquitectos e Ingenieros, SL y Gesman Ingeniería de Gestión, SL UTE.  
d) Import o cànon d'adjudicació:  
Import net: 107.212,28 euros. IVA (21%): 22.514,58 euros. Import total: 129.726,86 euros.  
e) Avantatges de l'oferta adjudicatària: l'empresa adjudicatària va obtenir la màxima puntuació en els criteris d'adjudicació.  
  
València, 20 de setembre de 2016.- El director gerent: Enrique Ortega González. El director econòmic i financer: Ernesto Bataller Alonso.
Diari Oficial de la Generalitat Valenciana


Sumari del DOGV 7942, del 22-12-2016 (2016/10804)

Informació pública sobre la supressió de la taxa d'entrada al Centre del Carme.
-------------------------------------------------------------------------------

### Dades del document

Número de DOGV
:   7942

Data del DOGV
:   22-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/10702


Organisme emissor
:   Consorci de Museus de la Comunitat Valenciana

Tipus de document
:   Anunci

Informació pública sobre la supressió de la taxa d'entrada al Centre del Carme. [2016/10452]  
Reunit el Consell General del Consorci de Museus, en data 12 de desembre de 2016, en compliment del seus estatuts, va aprovar per unanimitat suprimir la taxa d'entrada al Centre del Carme, tenint en compte, d'una banda, la conveniència de la gratuïtat de l'accés a aquest tipus d'establiments culturals, i de l'altra, la Llei 16/2010, de 27 de desembre, de mesures fiscals, de gestió administrativa i financera, i d'organització de la Generalitat, que estableix:  
  
Exposició de motius: «Se suprimeix la taxa per entrada a museus (capítol II), tenint en compte la conveniència de la gratuïtat de l'accés a aquest tipus d'establiments culturals».  
  
Article 9: «Queden sense contingut el capítol II, «Taxa per entrada a museus», del títol V, «Taxes en matèria de cultura, educació i ciència», i els articles 120, 121, 122, 123 i 124 del text refós de la Llei de taxes de la Generalitat, aprovat pel Decret legislatiu 1/2005, de 25 de febrer, del Consell».  
  
València, 15 de desembre de 2016.- El gerent: José Luis Pérez Pont.
Diari Oficial de la Generalitat Valenciana


Sumari del DOGV 7927, del 29-11-2016 (2016/8800)

Notificació de la sentència dictada en el procediment ordinari número 977/2015.
-------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8800


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 977/2015. [2016/8800]  
Procediment ordinari 000977/2015  
Demandant: Trallero and Schlee, SL.  
Procuradora: Silvia López Monzó.  
Demandats: Massman Chemicals, SL, i José María Múñoz Palazón.  
  
M.ª Isabel Boguña Pacheco, lletrada de l'Administració de justícia del Jutjat Mercantil número 1 de València, faig saber que en les actuacions de procediment ordinari, seguides davant d'aquest jutjat amb el número 000977/2015, s'ha dictat la sentència, de data 19 de setembre de 2016, que té l'encapçalament i la dispositiva que, literalment, són com segueix:  
«Sentència número 352  
València, 19 de setembre de 2016  
Montserrat Molina Pla, com a magistrada jutgessa d'adscripció territorial del Tribunal Superior de Justícia de la Comunitat Valenciana, en funcions de reforç en el Jutjat Mercantil número 1 de València, he vist aquestes actuacions sobre judici ordinari número 977/2015, a instàncies de l'entitat Trallero and Schlee, SL, representada per la procuradora Silvia López Monzó i assistida per la lletrada Lourdes Sánchez López, contra la mercantil Massman Chemicals, SL, i el seu administrador únic, José María Muñoz Palazón, en situació de rebel·lia, sobre reclamació de quantitat i responsabilitat d'administradors socials.  
  
Dispositiva  
Estime la demanda interposada per la representació processal de Trallero and Schlee, SL, contra Massman Chemicals, SL, i José María Muñoz Palazón, i condemne les parts demandades a abonar solidàriament a la part actora la quantitat de 18.832,08 euros, amb la imposició de les costes causades en aquest procediment.  
Contra aquesta resolució es pot interposar un recurs d'apel·lació dins del termini de 20 dies des que es notifique.  
Aquesta és la meua sentència, que pronuncie, mane i firme».  
I perquè valga de notificació als demandats, Massman Chemicals, SL, i José María Muñoz Palazón, en parador desconegut, estenc aquest edicte.  
  
València, 20 d'octubre de 2016.- La lletrada de l'Administració de Justícia: M.ª Isabel Boguña Pacheco.
Diari Oficial de la Generalitat Valenciana


Sumari del DOGV 7824, del 08-07-2016 (2016/4646)

RESOLUCIÓ de 13 de juny de 2016, de la Universitat Miguel Hernández d'Elx, per la qual es procedeix a declarar desert el procés convocat per la Resolució Rectoral 690/16, de 21 d'abril de 2016.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/4646


Data del document
:   13-06-2016

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 13 de juny de 2016, de la Universitat Miguel Hernández d'Elx, per la qual es procedeix a declarar desert el procés convocat per la Resolució Rectoral 690/16, de 21 d'abril de 2016. [2016/4646]  
Dictada la Resolució Rectoral número 690/16, de 21 d'abril de 2016, publicada en el Diari Oficial de la Comunitat Valenciana número 7784, del 17 de maig de 2016, per la qual es convoca un concurs de mèrits per a la provisió del lloc de treball vacant del grup A, subgrup A1/A2, administració general, complement de destinació 24, complement específic E038, amb destinació en el Servei de Control Intern.  
  
Finalitzat el termini de presentació d'instàncies establit en aquesta convocatòria sense que s'haja presentat cap sol·licitud de participació.  
  
En ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, i de les competències que dimanen dels articles 20 i següents de la Llei Orgànica 6/2001, d'Universitats, modificada per la Llei Orgànica 4/2007, de 12 d'abril.  
  
I a proposta de la gerent Emma Benlloch Marco, resolc:  
  
Primer  
Declarar desert el procés convocat per la Resolució Rectoral 690/16, de 21 d'abril de 2016, per a la provisió, per concurs de mèrits, del lloc de treball vacant del grup A, subgrup A1/A2, administració general, complement de destinació 24, complement específic E038, amb destinació en el Servei de Control Intern.  
  
Segon  
Publicar aquesta resolució en el Diari Oficial de la Comunitat Valenciana.  
  
Elx, 13 de juny de 2016.- El rector: Jesús Tadeo Pastor Ciurana.